Aus de bsondan Eignschaftn vo Laserliacht ergem se a Gefahrn. A scho schwache Laser kinnan as Aug bschädign. Da Fleck den a Laserstrahl auf seim Zui oleicht is oft recht kloa. Damit is de Leistungs- bzw. Energiedichtn recht hoach. Dazua kimmt, das as Laserliacht se nu vui bessa mit na Linsn bündln lost ois as Liacht vo da Sun oda vo na Glühlampn. Wenn oam oiso a Laserstrahl ins Aug foid, werd der vo da Aunglinsn no weida  bündlt und ko so de Netzhaut schwar bschädign. Mit steignda Leistung wern a Hautschädn imma wahrscheinlicha. Des fangt bei sunnabrandähnliche Schädn o und gehd bis zu schware Vabrennunga.